English: Well, that's an interesting set of questions and comments from Rhun ap Iorwerth. I'll deal with your four points and then I'll deal with your more general observations, which you'll not be surprised I don't share. On the proposals to deliver a new culture, I actually think there's a limited extent to which proposals in a plan can deliver a new culture. Actually, what has started to change the culture is the process that we've undertaken between partners in undertaking the review itself and in the broader work that the Government has undertaken over a period of time. A really good example of that is the integrated care fund, and that came from budget discussions between parties in this Chamber, and that has changed some of the culture and working relationships on the ground. It's given us good examples of what working together delivers: a better place for people to work across health, social care, housing and other areas of our workforce, and equally better outcomes for the citizen. That's crucially what this is about, and that's been reinforced by the way we've gone about developing the plan. As I've said in my statement, we have done this by working with partners. The Government previously wrote a plan for the health service, gave it to the health service and told it to deliver it. They then told their partners in local government and elsewhere, 'This is what we're going to have to do.' We've done something different this time. It's been positively welcomed and recognised. We have brought together Government, the health service, local government and other partners that I've set out, and there's actually been a joint conversation between different people about their varied roles in delivering better services and better outcomes. So, we've made real progress in taking that forward and, interestingly, the Welsh Local Government Association recognised that themselves in the statements they've issued about how we've got to this point, and in the direct conversations that I've had, together with the Minister, with people of all parties and independents across the country. In terms of the challenges about workforce, not only do we have the quadruple aim, but we have a range of actions within the plan - actions 25 to 28 in particular - that talk about how we will take forward getting the right workforce to deliver a different way of providing health and social care services. Interestingly, yesterday when we launched the plan formally, we were very pleased to be in the Cynon valley visiting the Laurels care home in Aberdare, and also then visiting a person in a home in Ynysybwl. That was a really positive and real example of change that we're already delivering that we want to see more of: not just a virtual ward, but, actually, if you could have listened directly to those GPs that talked about how their jobs have changed and the way they believe their job has changed for the better. One said, 'I would not go back to the way we used to do things. We didn't really talk to each other before and we didn't think that we could do. Now we talk to each other, we have the space to do it, and we are delivering better care for the people we are responsible for as a result.' They also recognise that they have different staff doing different things with them. It wasn't just a validation of what I think; it's a validation of what they see in practice, and that's what we need to deliver more of. That's why we're bringing different partners together, and that's why regional partnership boards must be a key driver in delivering that change. On your point about performance benchmarking with other UK nations, that requires the other UK nations to want to do that, and thus far I've seen no desire whatsoever from our colleagues across the border to want to do so. The only time we've been able to benchmark quality data between the UK nations, actually, Wales did rather well. We were above the line in the majority of the 13 quality measures. We were below the line on two, but, actually, on five out of the 13 measures, we were above the UK average. That shows that on a quality basis, NHS Wales does quite well in comparison to the other nations across the UK, and every now and again it would be good if you could recognise that, as well as our challenges. We recognise the challenges about integration - that's what this plan sets out for us to do - but I just don't accept the starting point of saying that Labour has lost its way. If that were the case, we would not be here in our respective positions in this Chamber. Plaid Cymru pushed for this review, together with other parties, and we all recognised in a moment of maturity that this was the right thing to do. And we recognised that in doing so, it would mean that there wouldn't be a strategy while we had a review and we got to this point as well. Now, I think that when you look at what other people are saying about where we are, far from saying that this is a disappointment - . If you look at the comments from the Wales Council for Voluntary Action, the range of royal colleges, including the royal colleges of nursing, podiatry, physiotherapy, occupational therapy, the Royal Pharmaceutical Society, the Royal College of General Practitioners, the British Medical Association, the Welsh NHS Confederation, the Health Foundation with a UK perspective, the Bevan Commission and the British Association of Social Workers Cymru - they all say this plan takes us in the right direction, the plan is a good thing, and, as I finished in my statement, the radical thing to do now is to deliver.
Welsh: Wel, dyna gyfres ddiddorol o gwestiynau a sylwadau gan Rhun ap Iorwerth. Rwy'n mynd i roi sylw i'ch pedwar pwynt ac yna rwy'n mynd i ymdrin â'ch sylwadau mwy cyffredinol, na fyddwch chi'n synnu clywed nad wyf yn cytuno a nhw. O ran y cynigion i gyflwyno diwylliant newydd, rwy'n credu mewn gwirionedd mai dim ond i ryw raddau y gall cynigion mewn cynllun gyflawni diwylliant newydd. A dweud y gwir, yr hyn sydd wedi dechrau newid y diwylliant yw'r broses rydym ni wedi'i rhoi ar waith rhwng partneriaid i gynnal yr arolwg ei hun a'r gwaith ehangach y mae'r Llywodraeth wedi'i wneud dros gyfnod o amser. Un enghraifft dda iawn o hynny yw'r gronfa gofal integredig, ac fe sefydlwyd honno o'r trafodaethau am y gyllideb rhwng y pleidiau yn y Siambr hon, ac mae hynny wedi newid rhywfaint o'r diwylliant a chydberthnasau gwaith ar lawr gwlad. Mae wedi rhoi enghreifftiau da inni o'r hyn y gallwn ni ei gyflawni drwy gydweithio: creu awyrgylch gwell i bobl weithio ym meysydd iechyd, gofal cymdeithasol, tai a meysydd eraill o'n gweithlu, a gwell canlyniadau yn yr un modd i ddinasyddion. Dyna yw bwriad hyn oll yn y bôn, ac rydym ni wedi mynd ati i ddatblygu'r cynllun mewn ffordd sy'n atgyfnerthu hynny. Fel rwyf fi wedi'i ddweud yn fy natganiad, rydym ni wedi gwneud hyn drwy weithio gyda phartneriaid. Cyn hyn, roedd y Llywodraeth yn ysgrifennu cynllun ar gyfer y gwasanaeth iechyd, yn ei roi i'r gwasanaeth iechyd ac yn dweud wrthyn nhw am ei gyflawni. Yna roedden nhw'n dweud wrth eu partneriaid mewn llywodraeth leol ac mewn mannau eraill, 'Dyma beth fydd yn rhaid inni ei wneud.' Rydym ni wedi gwneud rhywbeth gwahanol y tro hwn. Mae wedi cael croeso a chydnabyddiaeth gadarnhaol. Rydym ni wedi dwyn ynghyd y Llywodraeth, y gwasanaeth iechyd, llywodraeth leol a phartneriaid eraill rwyf wedi'u hamlinellu, ac wedi cael sgwrs ddwy ffordd yng ngwir ystyr y gair rhwng gwahanol bobl am eu swyddogaethau amrywiol o ran darparu gwell gwasanaethau a gwell canlyniadau. Felly, rydym ni wedi gwneud cynnydd go iawn wrth fwrw ymlaen â hynny ac, yn ddiddorol, mae Cymdeithas Llywodraeth Leol Cymru wedi cydnabod hynny eu hunain yn y datganiadau maen nhw wedi'u cyhoeddi ynglŷn â sut rydyn ni wedi cyrraedd y pwynt hwn, yn y sgyrsiau uniongyrchol rwyf fi wedi'u cael, gyda'r Gweinidog, â phobl o bob plaid ac aelodau annibynnol ledled y wlad. O ran yr heriau ynghylch y gweithlu, nid yn unig mae gennyn ni'r nod pedwarplyg, ond mae gennym ni amrywiaeth o gamau gweithredu yn y cynllun - camau gweithredu 25 i 28 yn benodol - sy'n sôn am sut y byddwn ni'n bwrw ymlaen i sicrhau bod y gweithlu cywir gennym i gyflawni ffordd wahanol o ddarparu gwasanaethau iechyd a gofal cymdeithasol. Yn ddiddorol, ddoe pan lansiwyd y cynllun yn ffurfiol gennym, roeddem yn falch iawn o fod yng nghwm Cynon yn ymweld â chartref gofal y Laurels yn Aberdâr, ac wedyn hefyd yn ymweld â rhywun mewn cartref yn Ynysybwl. Roedd hynny'n enghraifft gadarnhaol go iawn o newid rydym ni eisoes yn ei ddarparu ac yr hoffem weld mwy ohono: nid dim ond ward rithwir, ond, a dweud y gwir, pe gallech chi fod wedi gwrando'n uniongyrchol ar y meddygon teulu hynny yn sôn am sut y mae eu swyddi wedi newid a'r modd maen nhw'n credu bod eu swyddi wedi newid er gwell. Dywedodd un: 'Fyddwn i ddim eisiau mynd yn ôl i'r ffordd roedden ni'n arfer gwneud pethau. Doedden ni ddim wir yn siarad â'n gilydd o'r blaen a doedden ni ddim yn meddwl y gallem ni wneud hynny. Nawr, rydyn ni'n siarad â'n gilydd, mae gennym le i wneud hynny, ac rydyn ni'n rhoi gwell gofal i'r bobl rydyn ni'n gyfrifol amdanynt o ganlyniad.' Maen nhw hefyd yn cydnabod fod ganddyn nhw wahanol staff yn gwneud gwahanol bethau gyda nhw. Nid dim ond dilysu'r hyn rwyf fi'n ei feddwl oedd hyn; roedd yn dilysu'r hyn maen nhw'n ei weld yn ymarferol, a dyna beth mae angen inni ddarparu mwy ohono. Dyna pam rydym ni'n dod â gwahanol bartneriaid at ei gilydd, a dyna pam mae'n rhaid i'r byrddau partneriaeth rhanbarthol fod yn sbardun allweddol i gyflawni'r newid hwnnw. O ran eich pwynt ynghylch meincnodi perfformiad gyda gwledydd eraill y DU, mae hynny'n golygu bod yn rhaid i wledydd eraill y DU fod ag eisiau gwneud hynny, a hyd yn hyn nid wyf wedi gweld dim awydd o gwbl gan ein inni allu meincnodi data ansawdd rhwng gwledydd y DU, a dweud y gwir, gwnaeth Cymru yn dda. Roeddem uwchlaw'r trothwy yn y rhan fwyaf o'r 13 o fesurau ansawdd. Roeddem ni o dan y trothwy ar ddau, ond, mewn gwirionedd, ar bump o'r 13 o fesurau, roeddem ni yn uwch na chyfartaledd y DU. Mae hynny'n dangos, ar sail ansawdd, bod GIG Cymru yn gwneud yn eithaf da o'i chymharu â'r gwledydd eraill ledled y DU, a byddai'n braf pe gallech chi gydnabod hynny o bryd i'w gilydd, yn ogystal â'r heriau sy'n ein hwynebu. Rydym ni'n cydnabod yr heriau ynghylch integreiddio - dyna mae'r cynllun hwn yn nodi y dylem ni ei wneud - ond nid wyf yn derbyn o gwbl y pwynt cyntaf o ddweud bod Llafur wedi colli'r ffordd. Pe bai hynny'n wir, ni fyddem ni yma yn ein priod safleoedd yn y Siambr hon. Gwthiodd Plaid Cymru am yr arolwg hwn, ynghyd â phleidiau eraill, ac fe wnaethom ni i gyd gydnabod mewn ennyd o aeddfedrwydd mai dyma oedd y peth priodol i'w wneud. Ac fe wnaethom ni gydnabod y byddai gwneud hynny yn golygu na fyddai strategaeth tra'r oeddem yn cynnal adolygiad, ac rydym ni wedi cyrraedd y pwynt hwn yn ogystal. Nawr, rwy'n credu, pan rydych chi'n edrych ar beth mae pobl eraill yn ei ddweud am ble'r ydym ni arni, ymhell o fod yn dweud bod hyn yn siom - . Os edrychwch chi ar y sylwadau gan Gyngor Gweithredu Gwirfoddol Cymru, yr ystod o golegau brenhinol, gan gynnwys colegau brenhinol nyrsio, pediatreg, ffisiotherapi, therapi galwedigaethol, y Gymdeithas Fferyllol Frenhinol, Coleg Brenhinol yr Ymarferwyr Cyffredinol, Cymdeithas Feddygol Prydain, Cydffederasiwn y GIG Cymru, y Sefydliad Iechyd o safbwynt y DU, Comisiwn Bevan a Chymdeithas Gweithwyr Cymdeithasol Prydain Cymru - maen nhw i gyd yn dweud bod y cynllun hwn yn mynd â ni i'r cyfeiriad cywir, bod y cynllun yn beth da, ac, fel y gwnes i ddweud i orffen fy natganiad, y peth radical i'w wneud nawr yw cyflawni.